Slaget ved Austerlitz i dagens Tsjekkia 1805 gjenskapt som reenactment i 2000
Reenactmentdeltakere har ofte offentlige oppvisninger iført tidsriktige drakter og utstyr. Her «romerske» soldater fra Østerrike.
Også nyere krigsscener blir gjenskapt som reenactment. Bildet viser entusiaster på samling i Polen i 2007, iført svarte panseruniformer fra det tyske Wehrmacht under andre verdenskrig. Panserbilen bak er en SdKfz 250 leichter Schützenpanzerwagen. Både ekte og kopierte uniformer, medaljer, våpen og annet utstyr fra Det tredje rike er populære handelsvarer og leketøy blant voksne samlere.
Den amerikanske borgerkrigen er et populært tema for amerikanske reenactment-foreninger. Bildet viser «nordstatssoldater» i Fort Point National Historic Site i San Francisco i USA
Flere steder, også i Norge, er det middelalderfestivaler med opptog og oppvisninger i mer eller mindre tidsriktige kostymer. Bildet viser jenter i kyser, snøreliv, stakker og joggesko under den franske *Fêtes de Jeanne d'Arc à Orléans*.
**Reenactment**, eller *historisk levendegjøring*, er en aktivitet der historiske epoker eller hendelser, ofte berømte slag, blir gjenskapt med deltakere som etterstreber å lage og bruke tidsriktige drakter og utstyr. Reenactment kan for deltakerne være en blanding av nostalgi, rollespill, lek og historie-interesse og er en populær hobby blant voksne over hele verden. Reenactment er nært knyttet til muesal formidling og eksperimentell arkeologi. Deltakerne, eller «skuespillerne», er vanligvis medlemmer av reenactment-foreninger og betegner seg ofte med det amerikanske «reenactors». På norsk brukes også betegnelser som "levendegjøring av historie" og "levende historie". Mange har offentlige oppvisninger på stevner og festivaler.

Historikk
---------

Å gjenskape berømte kampscener har en lang historie. I Romerriket ble sjøslag vist fram i form av spektakulære gladiatorkamper, og i middelalderen var det ridderturneringer. Engelskmennene gjenskapte på 1600-tallet ulike slag. Med romantikkens svermeri for middelalderen ble ridderturneringer tatt opp igjen, og i 1839 trakk Eglintonturneringen over 100.000 tilskuere. I Norge var Akershusfestlighetene i 1899 det første større tilsvarende arrangementet i moderne tid.

Det moderne reenactment-begrepet er amerikansk. Det brukes i dag på flere språk, ofte med skrivemåten «re-enactment». Det koblet til den økende populariteten til fenomenet i USA fra 1960- og 70-tallet tilknyttet såkalte *Renaissance fairs* og organisasjonen *Society for Creative Anachronism (SCA)*.

Moderne reenactment
-------------------

Hvilke perioder og kriger som er populære blant dagens reenactment-foreninger, avhenger gjerne av det enkelte områdets historie. Ikke sjelden velger man kjente epoker med berømte slag eller spektakulære drakter eller uniformer. I USA er den amerikanske uavhengighetskrigen og borgerkrigen vanlige temaer. Den amerikanske borgerkrigen er populær også i flere andre land. I Storbritannia finnes det grupper som demonstrerer rosekrigene, Napoleonskrigen, romerriket og naturligvis det britiske imperiet. I Norge er ikke overraskende vikingtiden et yndet tema, men også her finner vi grupper som driver med middelalderen, 1700- og 1800-tallet og Andre verdenskrig. Selv om mange grupper framstiller hæravdelinger, er det vanlig at de i tillegg har en sivil «forpleiningsavdeling», og det finnes grupper som driver med ren «sivil» reenactment.

Referanser
----------

1. ↑  Midgard vikingsenter.
2. ↑  Tschudi-Madsen 1999: 85-88.

Litteratur
----------

* Midgard vikingsenter "levende historie som museal formidling", besøkt 20. april 2023.
* Larsen, Anne Kathrine 2013, "Levendegjøring av fortid", i *Norsk antropologisk tidsskrift*, Vol.24, Utg.3-4.
* Libakken, Elliot Cecilie Bredesen 2019, *Å reenacte fortiden for å formidle historien/Reenacting the past to teach the history, Master i samfunnsfagsdidaktikk, Høgskulen på Vestandet*, via Brage
* Lillevik, Silje 2011, *Rekonstruksjon og autentisitet*, Masteroppgave i Arkeologi, UiO, 2011, på Duo vitenarkiv
* Tschudi-Madsen, Stephan (1999). *Akershus*. Aschehoug. ISBN 8203223559.

Se også
-------

* Levende historie
* Hærkamp
* Rollespill
* Laiv
* Lek
* Kong Frederik IVs Tambourafdeling af 1704

Eksterne lenker
---------------

* (en) Reenactments – kategori av bilder, video eller lyd på Commons Rediger på Wikidata

* (en) Reenactor – galleri av bilder, video eller lyd på Commons Rediger på Wikidata

### Levende historie-grupper i Norge

* Kongshirden 1260 Hærkamp Bergen
* Arkeliet.net – norsk portal for levende historie
* Kongshirden 1308-Akershus gammel og ny hjemmeside.
* *Kongshirden 1308* om levendegjøring av historien
* Reenactment-gruppa *Frilansene*
* Kong Fredrik IV's Tambourafdeling anno 1704 (link1)
* Fredrik IV's Tambourafdeling anno 1704 (link2)[*død lenke*]
* omtale av Blachierske Compagnie, Blaker og Sørum historielag
* Onsøske Jæger Compangie. Levende historie gruppe med hovedinteresse for krigen i skjebneåret 1814
* Medium Aevum Nidrosiense
* Reenactment og hærkampgruppen Borrefylkingen
* Hærkampgruppen Vingulmark
* Nordenfieldske Grenader Compagnie 1808